New 2019 Nissan Altima 2.5 S Sedan Sedan in Brooklyn Park #4N20474 | Morrie's Brooklyn Park Nissan
VEHICLE DETAILS VIN: 1N4BL4BV2KC109518 STOCK#: 4N20474 Mashaba ontevrede ná vergadering ontwrig word | Netwerk24
Herman Mashaba, burgemeester van Johannesburg, praat Maandagaand met joernaliste nadat ’n vergadering met die inwoners van Alexandra ontwrig is. Foto: News24
Herman Mashaba, burgemeester van Johannesburg, het Maandagaand sy misnoeë te kenne gegee oor die wyse waarop ’n beoogde vergadering met die inwoners van die Alexandra-township ontwrig is.
“Die Stad Johannesburg was oorgehaal om na die kwelpunte van die mense van Alexandra op die ontwikkelingsbeplanningsessie in Marlboro te luister,” het Mashaba later die aand luidens ’n verklaring gesê.
’n Groep, wat volgens Mashaba aan die Alexandra TotalShutdown-beweging behoort, was volgens hom verantwoordelik vir die ontwrigting van die vergadering.
“Hulle was in die minderheid, maar het botweg geweier dat die verrigtinge voortgaan. Die ontwrigting het selfs aangehou nadat ’n griefskrif deur die inwoners aan ons oorhandig is.
“Dit is duidelik dié groep wou verhoed dat gewone mense ’n spreekbeurt kry. Hulle wou ook nie hê dat ons na hul kwessies luister nie,” sê Mashaba.
“Die stad is bewus van die kwessies waaroor die mense van Alexandra ontevrede is. Dit sluit oorbevolking en behuising, toegang tot gesondheidsorg en maatskaplike dienste, veiligheid en wetstoepassing, die lewering van basiese dienste en die gebrek aan ekonomiese ontwikkeling in.
“Ons het reeds begin om hierdie probleme te pak om die situasie in Alexandra te verbeter,” sê Mashaba.
Meer oor: Herman Mashaba | Alexandra | Ontwrigting